
РЕПУБЛИКА БЪЛГАРИЯ
Министерство на  културата



З А П О В Е Д

№  РД 09 – ……………………….. г.


На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряване на обучението по учебен предмет

У Т В Ъ Р Ж Д А В А М

Учебна програма за специфична професионална подготовка по учебен предмет „Учебна практика по Операторство“, за специалност код 2130501 „Компютърна анимация“, професия код 213050 „Компютърен аниматор“ от професионално направление код 213 „Аудио-визуални изкуства и техники; производство на медийни продукти“.
Учебната програма  влиза в сила от учебната 2021/2022 година.

София, 2021 година

І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма по учебен предмет Учебна практика по операторство е предназначена за професията Компютърен аниматор, специалност Компютърна анимация от професионално направление Аудио-визуални изкуства техники; производство на медийни продукти, съгласно типовия учебен план за професионално образование с придобиване на трета степен на професионална квалификация, дневна форма на обучение, с прием след завършено основно образование.
В учебната програма е включен материал, с овладяването на който се цели въвеждане на учениците в професията и специалността и получаване на необходимите знания и умения.
Чрез учебното съдържание по предмета обучаемите да добиват обща представа за основните принципи на операторството. Задачата на тази дисциплина е да разшири мирогледа на бъдещите аниматори, като интерпретира композицията, преди всичко с цел постигане на познания за същността и смисъла на художествения образ при обектите на анимацията, за овладяване умения да се ръководи и манипулира въздействието на изображението върху възприятията на човека, в името на определен търсен художествен ефект в анимационен продукт.
Учениците се запознават с снимачна техника, кинематографични планове, монтажни посоки, движение на камерата, снимки в натура и интериор и възможностите за прилагането на тези знания при създаване на филм. 
Учебното съдържание е разпределено по теми, конкретизиран е броят на учебните часове. Всяка тема се разпределя от учителя в началото на учебната година. 
Обучението по предмета се извършва във взаимовръзка с учебните предмети от отрасловата и специфичната професионална подготовка.
Спецификата на обучението налага учебният процес да се провежда в специализирани кабинети, оборудвани с проектор и дъска, необходими са достатъчно големи и удобни маси, върху които да може да се разполагат по-големи формати. Приложният характер на учебния предмет изисква онагледяване с разнообразни материали и репродукции на художествени произведения, дело на водещи специалисти в областта, посещение на традиционни и мултимедийни изложби, виртуални библиотеки, сайтове и др.


ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
С обучението си по Учебна практика по операторство се цели учениците да усвоят знания и умения за естетическото, творческо и професионално създаване на филм. Учениците трябва да придобият начални умения за прилагане на получените знания при решаване на конкретни проблеми в бъдещата си професионална дейност. 
Изучаването на операторство съдейства за общотехническата подготовка на учениците, за развиване на професионалните им интереси и за формиране на творческо отношение към филмовото изкуство.
Основните задачи на учебно-възпитателната работа по предмета са:
­ да се изяснят и осмислят от учениците основните понятия в операторството;
­ да се развиват познавателните интереси на учащите се към производството на филми;
­ на основата на придобитите знания учениците да придобият елементарни умения за творческо прилагане на основните операторски изразни средства;
­ да се формират качества на: точност, самостоятелност, творчество, умения за преодоляване на трудностите. Учениците трябва да придобият начални умения за прилагане на получените знания при решаване на конкретни проблеми.
С усвояването на знания по операторство се постига ефективност и високи показатели за определяне на нивото на познание в областта на филмовото изкуство, уточняване на значението му за повишаване на производителността на труда и качеството на произвежданата продукция.
Основните задачи на учебно-възпитателната работа по предмета са:
­ да се изяснят и осмислят от учениците основните понятия в операторството;
­ да се развиват познавателните интереси на учащите се към съвременната филмова индустрия;
­ на основата на придобитите знания учениците да придобият елементарни умения за творческо интерпретиране на художествения образ;
­ да се формират качества на: точност, самостоятелност, творчество, умения за преодоляване на трудностите.

ІІІ. РАЗПРЕДЕЛЕНИЕ НА УЧЕБНОТО ВРЕМЕ 

Общият брой учебни часове по учебния предмет Учебна практика по операторство се разпределя по класове в съответствие с утвърдения учебен план.

	КЛАС
	Брой учебни седмици
	Общ брой часове

	IX
	36
	72



ІV. УЧЕБНО СЪДЪРЖАНИЕ
Структурирането на учебното съдържание е по теми. За всяка тема са записани препоръчителен брой учебни часове. Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението учителят разпределя учебните часове за нови знания, упражнения и контрол.

ПЪРВИ ГИМНАЗИАЛЕН ЕТАП

IX КЛАС

	№ по ред
	Наименование на темите
	Брой часове

	1.
	Видеокамера – основни настройки. 
	8

	2
	Кинематографични планове.
	8

	3.
	Закон за снимачната ос и монтажни посоки.
	8

	4.
	Движение на камерата.
	8

	5.
	Снимки в натура.
	8

	6.
	Снимки в интериор.
	8

	7.
	Практическо изпитване върху всяка тема – 4 часа.
	24

	
	Общ брой часове
	72



1. Теми:
1. Видеокамера – основни настройки.
2. Кинематографични планове.
3. Закон за снимачната ос и монтажни посоки.
4. Движение на камерата.
5. Снимки в натура.
6. Снимки в интериор.

V. ОЧАКВАНИ РЕЗУЛТАТИ ОТ ОБУЧЕНИЕТО
В края на обучението учениците трябва да притежават следните знания, умения и компетентности:
знания:
· основните понятия в операторската работа; 
· спецификата на възприемане на изображението; 
· познават изразните и изобразителни възможности на камерата; 
· познават психологическото въздействие на заснетото изображение; 
умения:
· прилагат знанията за боравене с камера; 
· използва възможностите за емоционално въздействие чрез различните кинематографични планове; 
· изразява емоционално отношение чрез филмовото изображение; 
компетентности:
· сравняват и коментират самостоятелно и в екип мястото и ролята на операторската работа във филма;
· самостоятелно и творчески прилагат теоретичните знания във филмовото изкуство.

